SQ บวกแรง 5% ลุ้นคว้างานเหมืองแม่เมาะ 9 เปิดซองประมูลวันนี้
SQ บวกแรง 5% ลุ้นคว้างานเหมืองแม่เมาะ 9 เปิดซองประมูลวันนี้ โดย ณ เวลา 10.43 น. อยู่ที่ระดับ 7.60 บาท บวก 0.35 บาท หรือ 4.83% ด้วยมูลค่าซื้อขาย 55.53 ล้านบาท  
8 ธ.ค. 2560

ผู้สื่อข่าวรายงงาน บริษัท สหกลอิควิปเมนท์ จำกัด (มหาชน) หรือ SQ ณ เวลา 10.43 น. อยู่ที่ระดับ 7.60 บาท บวก 0.35 บาท หรือ 4.83% ด้วยมูลค่าซื้อขาย 55.53 ล้านบาท

บล.ฟินันเซีย ไซรัส ระบุในบทวิเคราะห์ฯว่า SQ ติดตามการเปิดซองประมูลโครงการเหมืองแม่เมาะ 9 มูลค่า 4 หมื่นล้านบาทวันนี้ หากชนะประมูลจะเพิ่ม Backlog เป็นกว่า 7 หมื่นล้านบาท รองรับรายได้กว่า 10 ปี และเพิ่มมูลค่าหุ้นอีก 1.75 บาทจาก 7.50 บาทเป็น 9.25 บาท และอาจเพิ่มทุนในอีก 3 ปีข้างหน้า แต่หากแพ้ประมูล ราคาหุ้นปัจจุบันใกล้เต็มมูลค่าแล้ว โดยเคยแนะนำเก็งกำไรเมื่อวันก่อนสำหรับการประมูลโครงการนี้เท่านั้น การปรับขึ้นของราคาในวันนี้จะเป็นโอกาสขาย